PMIndiaData/PMIndiaSum huggingface dataset:
পন্দিৎ জৱাহরলাল নেহরু লৈখিদবগী কুমওনদা মহাক্কী মফমদা প্রধান মন্ত্রীনা ইকায়খুম্নবা উৎখ্রে

ভারতকী অহানবা প্রধান মন্ত্রী পন্দিৎ জৱাহরলাল নেহরু লৈখিদবগী কুমওনদা মহাক্কী মফমদা প্রধান মন্ত্রী শ্রী নরেন্দ্র মোদীনা ইকায়খুম্বা উৎখ্রে। প্রধান মন্ত্রীনা হায়খি “মহাক লৈখিবদগী কুমওনদা ঐখোয়গী অহানবা প্রধান মন্ত্রী পন্দিৎ জৱাহরলাল নেহরুজীগী মফমদা ইকায়খুম্নবা উৎলি”।
প্রধান মন্ত্রীনা পীলীভীতকী এক্সিদেন্তকী থৌদোক্তা পুন্সি মাঙখ্রবশিংগী নক্নবা মীওইশিংগী মফমদা খেতী পুরোন পীবগী অয়াবা পীখ্রে

প্রধান মন্ত্রী, শ্রী নরেন্দ্র মোদীনা পীলীভীতকী এক্সিদেন্তকী থৌদোক্তা পুন্সি মাঙখ্রবা মীওইশিংগী নক্নবা মীওইশিংগী মফমদা খেতী পুরোন পীবগী অয়াবা পীখ্রে। পি.এম.ও.গী ত্বীত অমনা অসুম্না হায়খিঃ “প্রধান মন্ত্রীনা পীলীভীতকী এক্সিদেন্তকী থৌদোক্তা পুন্সি মাঙখ্রবশিংগী নক্নবা মীওইশিংগী মফমদা পি.এম.এন.আর.এফ.তগী লুপা লাখ ২গী খেতী পুরোন পীবগী অয়াবা পীখ্রে। শোক্লবশিংনা লুপা ৫০,০০০ পীগনি”।
প্রধান মন্ত্রীনা নিশদ কুমারবু পেরালিম্পিক্স গেম্সতা নুপাগী হায় জম্প তি৪৭তা লুপাগী মেদল লৌরকখিবগীদমক থাগৎখ্রে

তোকিওদা পাংথোকখিবা পেরালিম্পিক্স গেম্সকী নুপাগী হাই জম্প তি৪৭তা নিশদ কুমারনা লুপাগী মেদল লৌরকখিবগীদমক প্রধান মন্ত্রী শ্রী নরেন্দ্র মোদীনা থাগৎখ্রে৷ ত্বিত অমদা, প্রধান মন্ত্রীনা অসুম্না ফোংদোকখি; "তোকিওদগী হেন্না নুংঙাইরবা ই-পাউশিং লাক্লি! নিশদ কুমারনা নুপাগী হাই জম্প তি৪৭তা লুপাগী মেদল লৌরকখিবগীদমক অসুক্কী মতিক নুংঙাইবা ফাওই৷ মহাক অসি কা হেন্না হৈথোই-শিন্থোইরবা অমসুং তিনেসিতী লৈরবা শান্নরোই অমনি৷ মঙোন্দা থাগৎপা ফোংদোক্লি৷ #Paralympics"
শ্রী বি.এস. বোম্মাইনা কর্নাতক্কী সি.এম. ওইনা ৱাশক লৌবদা পি.এম.না নুংঙাইবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা শ্রী বি.এস. বোম্মাইজীনা কর্নাতক্কী মুখ্য মন্ত্রী ওইনা ৱাশক লৌবদা নুংঙাইবা ফোঙদোকখ্রে। ত্বিৎ অমদা প্রধান মন্ত্রীনা হায়, “শ্রী @BSBommai না কর্নাতক্কী সি.এম. ওইনা ৱাশক লৌবদা নুংঙাইবা ফোঙদোকচরি। মঙোন্দা মমল য়াম্লবা লেজিস্লেতিব অমসুং এদমিনিস্ত্রেতিব এক্সপরিয়েন্সকা শাগোন্নদুনা লাক্লি। মহাক্না রাজ্য অসিদা ঐখোয়গী সরকারনা তৌরিবা থোইদোক হেন্দোকপা থবক মখা চত্থগনি হায়না ঐহাক্না থাজবা থম্লি। মহাক্না ফম পুরিঙৈ মতম অসি মহৈ য়ানবা ওইরসনু হায়না য়াইফ-পাউজেল পীজরি।”
পি.এম.না সি.দবল্যু.জি. ২০২২ ভারতকী নুপীগী হোকথ তীমনা ব্রোঞ্জ মেদল লৌরক্লবদা চাউথোকচবা ফোংদোকখি

প্রধান মন্ত্রী, শ্রী নরেন্দ্র মোদীনা কমনৱেল্থ গেম্স, ২০২২দা ন্যু জীলেন্দবু মাইথিবা পীরদুনা ব্রোঞ্জ মেদল লৌরকখিবআ ভারতকী নুপীগী হোকী তীমবু চাউথোকচবা ফোংদোকখি। প্রধান মন্ত্রীনা ত্বীত তৌরকখি; “ভারতকী হোকীগা হোকীগা য়াম্না অখন্নবা মরী অমা লৈ। মরম অদুনা ব্রোঞ্জ মেদল লৌরকখিবা ঐখোয়গী থৌইদোক-হেন্দোক্লবা নুপীগী হোকী তীমবু ভারতমচা খুদিংমক্না চাউথোকচবা হায়বসি লেংদ্রবা ৱাফম্নি। চহি কয়াগী মনুংদা সি.দবল্যু.জি.গী পোদিয়মদা নুপীগী তীমনা লেপ্পা অসি মসিনা অহানবনি। তীম অসিগীদমক্তা চাউথোকচৈ! #Cheer4India”
প্রধান মন্ত্রীনা ক্লাইমেৎ ২০২১গী লুচিংবশিংগী অৱাংবা থাক্কী মীফমদা পীবা ৱারোল

য়োর এক্সেলেন্সি রাস্ত্রপতী বিদেন, শক্নাইরবা মরুপশিং, মালেম অসিদা লৈরিবা ঐহাক্কা লোইনরিবা নাগরীকশিং, খুরুমজরি! ঐহাক্না রাস্ত্রপতী বিদেনবু খোঙথাং অসি লৌখৎপগীদমক থাগৎপা ফোংদোকচরি। মীওইবা হায়বা অসিনা হৌজিক মালেমগী ওইবা লায়চৎ অমা মায়োক্নরি। অমসুং, থৌওং অসিনা মোংফম য়ৌনা অকিবা ফংলবা ক্লাইমেৎকী অহোংবা অসি লোইবা নাইদ্রি হায়বা অসি নিংশিংহল্লি। শেংনা হায়রবদা, ক্লাইমেৎকী অহোংবা অসি মালেমগী ওইনা মীওই মিল্লিয়ন কয়াগী মিৎমাংদা তাদুনা লৈরবনি। মখোয়গী পুন্সি অমসুং পুন্সি মহিং অসি হান্ননা অমাং অতাশিং অসি মায়োক্নদুনা লৈরবনি। মরুপশা, মীওইবা হায়বা অসিগীদমত ক্লাইমেৎকী অহোংবা অসি চপ চানা থবক পায়খৎপা মথৌ তাই। ঐখোয়না অসিগুম্বা থবকশিং অসি য়াম্না অথুবা মতমদা, য়াম্না চাওনা অমসুং মালেমগী ওইনা পায়খৎপা মথৌ তাই। ঐখোয়না পান্দম থম্লিবা রিনেৱেবল ইনর্জীগী তার্গেত ২০২৩০ ফাওবদা গিগাৱাত ৪৫০ অসিনা ঐখোয়না হায়খিবা ৱা ঙাক্লি। ঐখোয়না চাওখৎ-থৌরাংগীদমক হোৎনরিবা অসিগী মথক্তা ঐখোয়না ক্লিন ইনর্জী, ইনর্জী ইফিসিএন্সি, এফোরেস্তেসন অমসুং বাইও-দাইবরসিতীগী খোঙথাং কয়া অমা লৌখৎলি। মরম অদুনা ঐখোয়গী লৈবাক অসি এন.দি.সি.এস. ২,দীগ্রী-সেলসিয়স ওইবা লৈবাকশিং মনুং চল্লিবনি। ঐখোয়না মালেমগী ওইনা লৌখৎলিবা খোঙথাং কয়া অমা হায়বদি সোলার এল্লাইয়েন্স, লীদ. আই.তি. অমসুং কোএলিএসন ফোর দিজাস্তর রিজিলিএন্ত ইনফ্রাস্ত্রকচর অসিদা পুক্নিং থৌগৎলি। মরুপশা, ক্লাইমেৎকী থৌদাং লৌবা লৈবাক অমা ওইনা, ভারতনা ভারত্তা লেঙদবা চাওখৎ-থৌরাং অমগী মপাং শেমগৎলি। মসিনা অতৈ চাওখৎলক্লিবা লৈবাকশিং হায়বদি গ্রীন ফাইনান্স অমসুং ক্লিন তেক্নোলোজী তঙাইফদনা লৈবশিং অসিদা মতেং পীবা য়াই। মরম অসিদগী, রাস্ত্রপতী বিদেন অমসুং ঐহাক্না “ইন্দিয়া-য়ু.এস. ক্লাইমেৎ অমসুং ক্লিন ইনর্জী এজেন্দা ২০৩০ পার্তনরশীপ” হৌদোক্লি। পুন্না ঐখোয়না মোবালাইজ ইনবেস্তমেন্ত, দেমোন্ত্রেৎ ক্লিন তেক্নোলোজী, অমসুং গ্রীন কোল্লাবেরেসন অসিদা মতেং তৌগনি। মরুপশিং, ঙসিদি, ঐখোয়না মালেমগী ওইবা ক্লাইমেৎ অসি খন্নদুনা, ঐহাক্না অদোমগী মফমদা ৱাফম অমা থম্বা পাম্মী। ইন্দিয়াগী পর কেপিতা কার্বোন অসি মালেমগী চাংচৎতা ৬০% নেম্না লৈরি। মসি ঐখোয়গী পুন্সি মহিং অসি লেঙদবা থায়নদগী চৎনবি অমা লৈবননি। মরম অদুনা ঙসিদি, ঐহাক্না ক্লাইমেৎকী অহোংবা লাকপা অসিদা পুন্সি মহিং অসিগী মরুওইবা অসিনি। লেঙদবা পুন্সি মহিং অমসুং “বেক তু বেসিক” হায়বা ৱাখল্লোল অসিদা লমজিংবা অসিনা কোবিদ এরা মতুং অসিদা ইকোনোমীগী মরুওইবা লালোং ওইগনি। মরুপশা, ঐহাক্না ইন্দিয়াগী ফাওরবা লম্বোইবা স্বামী বিবেকানন্দা হায়রম্বা ৱাহৈশিং নিংশিংলি। মহাক্না ঐখোয়দা “এরাইজ, এৱেক অমসুং পন্থুং য়ৌদ্রিফাওবা লেপকনু” হায়না হায়বিরম্মী। মসি ঐখোয়না দিকেদ অমা ক্লাইমেৎকী অহোংবা অসিদা লেপ্লসি। থাগৎচরি। য়াম্না থাগৎচরি।
প্রধান মন্ত্রীনা পিঙ্গালি ভেঙ্কৈয়বু মহাক্কী মপোক নুমিৎ পালন্দা ইকাই খুম্নবা উৎখ্রে

প্রধান মন্ত্রী শ্রী নরেন্দ্র মোদীনা পিঙ্গালি ভেঙ্কৈয়গী মপোক নুমিৎ পালন্দা ইকাইখুম্নবা উৎখ্রে। ত্বীৎ অমদা প্রধান মন্ত্রীনা হায়খিঃ “ঐহাক্না অথৌবা পিঙ্গালি ভেঙ্কৈয়গী মফমদা মহাক্কী মপোক নুমিৎনা লাকপদা ইকাইখুম্নবা উৎচরি। ঐখোয়গী লৈবাক অসিনা মতম চুপ্পদা মহাক্না ঐখোয়গীদমক ঐখোয়না চাউথোকচরিবা মচু অহুমগী ফিরাল থম্বীরম্বগীদমক মহাক্কী মফমদা লমন তোনশিন্দুনা লৈহৌরগনি। মচু অহুমগী ফিরাল অসিদগী ইথিল অমসুং পাঙ্গল লৌরদুনা ঐখোয়না জাতি চাউখৎনবগীদমক লেপ্পা লৈতনা হোৎনগদবনি।”
প্রধান মন্ত্রীনা বসাবা জয়ন্থিদা জগদগুরু বসাবেশ্বরাদা খুরুমখ্রে

প্রধান মন্ত্রী, শ্রী নরেন্দ্র মোদীনা বসাবা জয়ন্থিদা জগদগুরু বসাবেশ্বরাদা খুরুমখ্রে। ত্বীত অমদা, প্রধান মন্ত্রীনা হায়খি, “বসাবা জয়ন্থিগী অখন্নবা থৌরম অসিদা, ঐহাক্না জগদগুরু বসাবেশ্বরাদা খুরুমজরী। মহাক্কী থোইদোকপা তাকপি-তম্বিবা, মরুওইনা সমাজগী শক্তি, অমত্তা ওইবা, মচিল-মনাও ওইবগী মরী অমসুং মিনুংশিনা মীওই কয়া অমদা পুক্নিং থৌগৎলি”।
য়ু২০ ৱর্ল্দ চেম্পিয়নশিপ্সতা ভারতকী রেস্তলিং তীমনা মেদল ১৬ লৌরকপদা পি.এম.না থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা ভারতকী রেস্তলিং তীমনা য়ু২০ ৱর্ল্দ চেম্পিয়নশিপ্সতা মেদল ১৬ (নুপা অমসুং নুপীগী ফ্রীস্তাইলদা ৭/৭ অমসুং গ্রেকো-রোমন্দা ২) লৌরকপদা থাগৎপা ফোঙদোকখ্রে। প্রধান মন্ত্রীনা ত্বিত তৌখি; "ঐখোয়গী রেস্তলরশিংনা ঐখোয়বু অমুক হন্না চাউথোকচবা পোকহল্লি! য়ু২০ ৱর্ল্দ চেম্পিয়নশিপ্সতা ঐখোয়গী তীমনা মেদল ১৬ (নুপা অমসুং নুপীগী ফ্রীস্তাইলদা ৭/৭ অমসুং গ্রেকো-রোমন্দা ২) লৌরকপগীদমক থাগৎপা ফোঙদোকচরি। মসি ভারতকী খ্বাইদগী ফজবা পর্ফোরমেন্সনি। মসিনা ভারতকী রেস্তলিংগী তুংলমচৎ অসি খুমাং চাউশিল্লগনি হায়নসু তাকলি!"
পি.এম.না ইন্দিয়ন নেভী অমসুং কোচিন শিপয়ার্দ লিমিতেদকী ‘বিক্রান্ত’গী অহানবা সমুদ্রগী খোঙচৎকী চাংয়েং পাঙথোকখিবদা থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা ইন্দিয়ন নেভী অমসুং কোচি শিপয়ার্দ লিমিতেদকী ইন্দিজিনস এয়রক্রাফ কেরিয়র ‘বিক্রান্ত’গী অহানবা সমুদ্রগী খোঙচৎকী চাংয়েং পাঙথোকখিবদা থাগৎপা ফোঙদোকখ্রে। প্রধান মন্ত্রীনা মসি মেক ইন ইন্দিয়াগী নীংথিজরবা খুদম অমনি হায়নসু ফোঙদোকখ্রে। ত্বিত অমদা প্রধান মন্ত্রীনা হায়খি; “ইন্দিয়ন নেভীগী দিজাইন তীমনা দিজাইন তৌখিবা অমসুং @cslcochinনা শাখিবা ইন্দিজিনস এয়রক্রাফ কেরিয়র ‘বিক্রান্ত’না ঙসি মহাক্কী অহানবা সমুদ্রগী খোঙচৎকী চাংয়েং পাঙথোকখ্রে। মসি @makeinindiaগী নীংথিজরবা খুদম অমনি। ইতিহাসিক ওইবা মাইপাকপা অসিগীদমক @indiannavy অমসুং @cslcochinবু থাগৎপা ফোঙদোকচরি।”
মন্ত্রীমন্দলনা ভারত অমসুং কীর্গীস্থানগী মরক্তা হাই ওল্তিচুদ বাইওলোজী অমসুং মেদিসিন্দা পুন্না রিসর্স তৌমিন্নবদা তেংবাং পীননবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং কীর্গীস্থানগী মরক্তা হাই ওল্তিচুদ বাইওলোজী অমসুং মেদিসিন্দা পুন্না রিসর্স তৌমিন্নবা অমসুং হাই ওল্তিচুদ বাইওলোজী অমসুং মেদিসিন্দা অখন্ননা সাইন্স অমসুং মেদিসিন্দা নাকল অনিগী ওইবা মরী মখা তানা দিবেলপ তৌবা অমসুং চেৎশিলহনবদা মিৎয়েং থমদুনা তেংবাং পীননবা য়ানা ৱারোলদা অয়াবা পীখ্রে। তেংবাং পীননবগী য়ানা ৱারোল অসিনা ভারত অমসুং কীর্গীস লান্মীশিংদা হাই ওল্তিচুদতা লান্মীগী সিস্তেমগী ফিজিকেল অমসুং মেন্তেল পিকচর খঙমিন্নবদা অমদি য়োগ প্রেক্তিস, হর্বল অমসুং ন্যুত্রেক্যুতিকেল শিজিন্নদুনা ওল্তিচুদকা মরী লৈনবশিং হন্থহনবদা মতেং ওইরগনি।
প্রধান মন্ত্রীনা মহারানা প্রতাপ্পু মহাক্কী মপোক কুমওন্দা শ্রদ্ধাঞ্জলী কৎখ্রে

প্রধান মন্ত্রী, শ্রী নরেন্দ্র মোদীনা মহারানা প্রতাপ্পু মহাক্কী মপোক কুমওন্দা শ্রদ্ধাঞ্জলী কৎখ্রে। ত্বীত অমদা প্রধান মন্ত্রীনা হায়খি মদুদি মহারানা প্রতাপ্পু মহাক্কী মপা লৈত্রবা মথৌনা মরিংজেল অমসুং লালদা হৈ-শিংবা অদুগীদমক ইমা ভারতনা চাওথোকচরি। মহাক্না ইমা লৈবাক্কীদমক কৎথোকখিবা অমসুং নিংজখিবা অদুগীদমক মতম পুম্নমক্তা মহাকপু নিংশিংদুনা লৈহৌরগনি হায়না শ্রী মোদীনা হায়খি।
রাজ্য অসি শেমখিবা নুমিৎতা প্রধান মন্ত্রীনা মৈধ্য প্রদেশতা য়াইফ-পাউজেল পীরি

রাজ্য অসি শেমখিবা নুমিৎতা মন্ত্রীনা মৈধ্য প্রদেশকী মীয়ামদা প্রধান মন্ত্রী শ্রী নরেন্দ্র মোদীনা য়াইফ-পাউজেল পীরি । ১৯৫৬কী নবেম্বর ১দা মৈধ্য প্রদেশ শেমখিবনি। প্রধান মন্ত্রীনা হায়খি, “রাজ্য অসি মশাগী মহৌশাগী লন কয়া মরাংকাইনা লৈজৈ অমসুং ইনাকখুল্লবা কলচর কয়া লৈবনা রাজ্য অসি চাউখৎপগী লম্বীদা মখা তানা চংশিনগনি”।
পি.এম.না উত্তর প্রদেশতা চৎকনি অমসুং নবেম্বর ১৯দা ঝান্সীদা ‘রাস্ত্র রক্ষা সমর্পন পর্ব’দা ঙাকশেলগী লমদা আত্মনির্ভর ভারত্তা ইনোৎ হাপকনি

প্রধান মন্ত্রী শ্রী নরেন্দ্র মোদীনা নবেম্বর ১৯, ২০২১দা উত্তর প্রদেশতা ঝান্সীগী মহাক্কী খোংচৎ মনুংদা, নুমিদাং ৱাইরম চাউরাক্না পুং ৫:১৫ তাবা মতমদা, ‘রাস্ত্র রক্ষা সমর্পন পর্ব’দা ঙাকশেলগী লমগী ইনিসিএতিব কয়ামরুম হৌদোক্কনি অমসুং লৈবাক মীয়ামদা কৎথোক্কনি, মসি নবেম্বর ১৭তগী ১৯ ফাওবা ‘অজাদী কা অমৃত মহোৎসব’ থৌরমগী শরুক অমা ওইনা পাংথোক্লি। ঙাকশেলগী লমদা আত্মনির্ভর ভারত্তা ইনোৎ পীনবগীদমক্তা, প্রধান মন্ত্রীনা ফোর্মেল ওইবা মওংদা লমদম অসিদা দিজাইন তৌজবা অমসুং পুথোকচবা খুৎশু-খুৎলাইশিং আর্ম ফোর্সেসকী সর্বিস চীফশিংদা শিন্নরগনি। মসিগী মনুংদা হিন্দুস্তান এরোনোতিক্স লিমিতেদ (ঐচ.এ.এল.)পু দিজাইন অমসুং দিবেলপ লাইৎ কোম্বেৎ হেলিকোপ্তর (এল.সি.ঐচ.)পু এয়র স্তাফকী চীফতা; আর্মী স্তাফকী চীফতা ভারতকী স্তার্তঅফশিংনা দিজাইন অমসুং পুথোকপা দ্রোন/য়ু.এ.ভি.শিং; অমসুং দি.আর.দি.ও.না দিজাইন তৌবা অমসুং ভারত ইলেক্ত্রোনিক্স লিমিতেদ (বি.ই.এল.)না নেবেলগী জহাজশিংগীদমক্তা শাবা খুমাং চাউশিল্লবা ইলেক্ত্রোনিক ৱেলফিয়র সুইৎ নেবেল স্তাফকী চীফতা খুৎশিন্নবা য়াওরি। এল.সি.ঐচ.তা মগুন লৈবা কোম্বেৎকী থৌদাংশিংগীদমক্তা খুমাং য়াওশিল্লবা তেক্নিকশিং অমসুং চেকশিল্লবা মগুনশিং য়াওরি। ভারতকী আর্ম ফোর্সেস্না পাংথোকপা ভারতকী য়ু.এ.ভি.শিংগী দিপ্লোইমেন্ত অসিসু ভারতকী দ্রোন ইন্দস্ত্রী ইকোসিস্তেমগী শাহৌরক্লিবা মপুং ফাবগী প্রমান্নি। খুমাং চাউশিল্লবা ই.দবল্যু. সুইৎ অসি তোঙান তোঙানবা নেবেলগী জহাজশিংদা শিজিন্নগনি, মসিদা দেস্ত্রোয়রশিং, ফ্রিগেৎশিং অসিনচিংবা য়াওরি। প্রধান মন্ত্রীনা য়ু.পি. দিফেন্স ইন্দস্ত্রিএল কোর্রিদোরগী ঝান্সীগী শরুক্তা লুপা করোর ৪০০গী প্রোজেক্তকী উরেপ-উয়ুং তমগনি। এন্তি-তেঙ্ক গাইদেদ মিশাইলশিংগীদমক্তা প্রোপলসন সিস্তেমশিং পুথোক্নবগীদমক্তা থৌরাং অমা শেমগৎনবা ভারত দাইনামিক্স লিমিতেদনা প্রোজেক্ত অসিবু থবক্তা ওন্থোক্লি। এন.সি.সি.গী এলুমনীবু এন.সি.সি.গা অমুক হন্না শম্নবা ঙমহন্নবগীদমক ফোর্মেল প্লেৎফোর্ম অমা ফংহন্নবগী পান্দমদা প্রধান মন্ত্রী এন.সি.সি. এলুমনী এসোসিএসন হৌদোক্লগনি। এসোসিএসন অসিনা এন.সি.সি.গী পান্দম অদু মখা তানা পুখৎকনি অমসুং লৈবাক শেমগৎপদা মতেং পাংগনি। এসোসিএসন অসিদা প্রধান মন্ত্রীবু হান্নগী কেদেৎ অমা ওইনা এসোসিএসনগী অহানবা মেম্বর ওইনা মিং চনগনি। প্রধান মন্ত্রীনা এন.সি.সি.গী ৱিং অহুমগীদমক্তা সিমুলেসন ত্রেনিংগী খুদোংচাবশিং হেনগৎহন্নবগী পান্দমদা এন.সি.সি. কেদেৎশিংগীদমক্তা সিমুলেসন ত্রেনিং গী নেস্নেল প্রোগ্রাম হৌদোক্লগনি। মসিদা এন.সি.সি.গী আর্মী ৱিংগীদমক্তা রাইফল ফায়রিং সিমুলেতর লিংখৎপা, এয়র ৱিংগীদমক্তা মাইক্রোলাইৎ ফ্লাইং সিমুলেতর অমসুং নেবেল ৱিংগীদমক্তা রোইং সিমুলেতর য়াওরি। প্রধান মন্ত্রীনা নেস্নেল ৱার মেমোরিএলদা ওগমেন্তেদ রিএলিতী পাৱর ইলেক্ত্রোনিক কিওস্ক লৈবাক মীয়ামদা কৎথোক্কনি মসি কনাগুম্বনা বতন্দা ইচম চম্না ক্লিক তৌরগা অথৌবশিংদা ইকাইখুম্নবা উৎপা ঙমহনগনি।
প্রধান মন্ত্রী নরেন্দ্র মোদী অমসুং ওস্ত্রিয়াগী রাস্ত্রপতি দোক্তর অলেকজেন্দর ভান দর বেল্লেন অনিগী মরক্তা তেলিফোন্দা ৱারী শানখ্রে

ঙসি প্রধান মন্ত্রী শ্রী নরেন্দ্র মোদীনাওস্ত্রিয়াগী রাস্ত্রপতি দোক্তর অলেকজেন্দর ভান দর বেল্লেনগা তেলিফোন্দা ৱারী শানখ্রে। নোংলৈ নুংশিৎ অম্ফান্না ভারত্তা অমাং-অতা থোকহনখিবদা ওস্ত্রিয়াগী রাস্ত্রপতিনা অৱাবা ফোংদোকখি। কোবিদ-১৯ লাইচৎনা মখোয়গী লৈবাকশিংগী হকশেল অমসুং শেল-থুমদা পীরিবা চৈথেংশিং থেংননবা পায়খৎলিবা থবকশিংগী মতাংদা লুচিংবা অনিনা মখোয়গী ওইবা ৱাখল্লোনশিং ফোংদোক্নখি। হৌজিক মায়োক্নরিবা অৱাবশিং অসি থেংননবা মালেমগী ওইনা মতেং পীনবগী মরুওইবা অদুদা মখোয়না য়ানখি। কোবিদ মতুংগী মালেম অসিদা ভারত-ওস্ত্রিয়াগী মরী পাকথোক-চাউথোক্নবা অমসুং মপাঙ্গল কনখৎহন্নবগী মখোয়গী অপাম্বশিং লুচিংবা অনিনা অমুক হন্না থমখি। ইনফ্রাস্ত্রকচর, তেক্নোলোজী, রিসর্স অমসুং ইন্নোবেসন অমসুং এস.এম.ইশিংগী সেক্তরদা মতেং পীনবা হেনগৎহন্নবগী খুদোংচাবশিং প্রধান মন্ত্রীনা ফোংদোকখি। মালেমগী হৌজিক থেংনরিবা হকশেলগী অৱাবা অসি য়াম্না য়াংনা লাকশিনবা ঙম্লগনি , মরম অদুনা অকোয়বগী ফিবম ফনা থম্নবা মতম কুইনা চৎনগদবা থবকশিংদা মিৎয়েং চংবা ঙম্লগনি হায়না থাজবা লুচিংবা অনিনা থমখি।
প্রধান মন্ত্রী শ্রী নরেন্দ্র মোদী অমসুং বঙ্গলাদেশকী প্রধান মন্ত্রী সৈখ হসিনা অনিগী মরক্ত তেলিফোন্দা ৱারী শানখ্রে

ঙসি প্রধান মন্ত্রী শ্রী নরেন্দ্র মোদীনা বঙ্গলাদেশকী প্রধান মন্ত্রী সৈখ হসিনাগা তেলিফোন্দা ৱারী শানখ্রে । প্রধান মন্ত্রী মোদীনা প্রধান মন্ত্রী সৈখ হসিনা অমসুং বঙ্গলাদেশকী মীয়ামদা ইদ-উল-ফিতরগী য়াইফ-পাউজেল পীখি । নোংলৈ নুংশিৎ অম্ফান্না লৈবাক অনিমক্তা অমাং-অতা থোকহনখিবগী মতাংদা লুচিংবা অনিনা মখোয়গী ওইবা ৱাফমশিং ফোংদোক্নখি । হৌজিক ওইরিবা কোবিদ লাইচৎকী ফিবম অমসুং মসিগী মতাংদা লৈবাক অনিগী মরক্তা মতেং পাংনরিবা অসিগী হিরমদা লুচিংবা অনিনা ৱা খন্নখি । অৱাবশিং অসি থেংননবা ভারতনা বঙ্গলাদেশতা মতেং পাংগনি হায়না প্রধান মন্ত্রী মোদীনা অমুক হন্না থাজবা পীখি । প্রধান মন্ত্রী সৈখ হসিনা হকচাং ফনা অমসুং নুংঙাইনা লৈনবা অমসুং বঙ্গলাদেশকী মীয়ামদা প্রধান মন্ত্রীনা মহাক্কী য়াইফ-পাউজেল পীখি ।
ভারতনা ভেক্সিন কোতি ৫০ হেন্না কাপখিবনা কোবিদ-১৯দী মায়োক্তা লান্থেংনবা অসিদা য়াম্না কন্না চংশিল্লি হায়বা তাক্লি

প্রধান মন্ত্রী শ্রী নরেন্দ্র মোদীনা হায় মদুদি ভেক্সিন কোতি ৫০ হেন্না কাপখিবনা ভারতনা মসিগী মশীং অসিদা অমসুং নাগরীকশিং অসি ‘মীপুম খুদিংগীদমক ভেক্সিন -মীপুম খুদিংগীদমক লেম্না চংশিনবা” হায়বা অসিদা থাজবা পীরি। ত্বীত অমদা প্রধান মন্ত্রীনা হায়খি: “ভারতনা কোবিদ-১৯দী মায়োক্তা লান্থেংনবা অসিদা য়াম্না কন্না চংশিল্লি। ভেক্সিন কাপখিবগী মশীং কোতি ৫০ হেনখ্রে। হায়রিবা মশীং অসিদা শাগৎপা অমসুং #SabkoVaccineMuftVaccine খোঙজংগী মখাদা নাগরীক পুম্বা লেম্না ভেক্সিন শোইদনা ফংহনবা অসিনি”।
প্রধান মন্ত্রীনা ভারতকী শুতর, স্রিহর্সা দেভারাদ্দিবু পেরা শুতিং ৱর্ল্দ কপ্তা গোল্দ লৌবগীদমক্তা থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা ভারতকী শুতর, স্রিহর্সা দেভারাদ্দিবু পেরা শুতিং ৱর্ল্দ কপ্তা গোল্দ লৌবগীদমক্তা থাগৎপা ফোংদোকখ্রে। স্পোর্ত ওথোরিতী ওফ ইন্দিয়াগী ত্বীত অমগী পাউখুম ওইনা, প্রধান মন্ত্রীনা অসুম্না ত্বীত তৌখিঃ “স্রিহর্সা দেভারাদ্দিনা গোল্দ লৌবদা ঐহাক্না চাউথোকচৈ। মহাক্কী ৱাখল চেৎপা অসি তসেংনা পুক্নিং থৌগৎনীংঙাইনি। মহাক্কী তুংগী থবক খুদিংদা মায় পাকপা ওইসনু হায়বগী য়াইফ পাউজেল পীজরি”।
সংসদকী বজেৎ মীফম ২০১৮গী মাংওইননা প্রধানমন্ত্রীনা মীদিয়াদা পীখিবা ৱারোলগী ইংলিশকী ৱাহন্থোক

মমাংগী মীফমদা সুপ্রীম কোর্তনা য়াথং পীর-ফাওবদা ঐখোয় তলাক অহুম, (ত্রিপল তলাক) সংসদতা পাস তৌবা ঙমখিদে। ঐনা থাজৈ অমসুং লৈবাক অসিগী রাজনীতিগী দল পুম্নমক্তা হায়জরি মদুদি মীফম অসিদা তলাক অহুম অসি নুপীশিংগী, মরু ওইনা মুস্লিম নুপীশিংগী হক কল্লিবা ৱারেপ অসিবু ঐখোয় পুম্নমক্না পাস তৌমিন্নসি অমসুং ২০১৮গী অনৌবা চহিগী অথোইবা খুদোল ওইনা ঐখোয়গী মুস্লিম নুপীশিংদা ঐখোয় পীরসি। বজেৎ মীফম তশেংনা মরু ওইবা অমনি। মালেম অপুম্বনা ভারতকী শেনমিৎলোনগী মাইকৈদা থাজবা কয়া থম্লি। ভারতকী লম্বী, ভারতকী খোংজেলদা মালেমগী ক্রেদিৎ রেতিং এজেন্সী পুম্নমক্না, ৱার্ল্দ বেঙ্কপু ওইরো, আইএমএফপু ওইরো য়ামনা অচুম্বা মাইকৈদা মখোয়গী মৎ ফোংদোক্লি। বজেৎ অসি লৈবাক অসিগী খোংজেল য়াংনা মাংদা চখৎলক্লিবা শেনমিৎলোনদা অনৌবা ইনর্জী পীরিবা, লৈবাক অসিগী ইচম চমজবা মীওইশিংগী অনীংবা অপাম্ববু মপুং ফাহনগদৌরিবা বজেৎ ওইগনি অমসুং বজেৎকী মতুংদা থা অমা চুপ্না তোঙান তোঙানবা কমিতীশিংদা বজেৎকী মরমদা কন্না খন্ন-নৈনৈ। অচুম্বদি অদুগুম্বা কমিতীশিং অদুদা দলগী মথক্তা লৈবাক অসি লৈ। দল পুম্নমক্কী মীয়াম্না সরকার পায়রিবশিংসু অশোইবা/অৱাৎপা ফোংদোকনৈ অমসুং ওপোজিসনগী মরূপশিংনা মদুগী অফবশিংগী মরমদা ফোংদোকনৈ। অমরোমদা য়াম্না হেলদী ইনভাইরনমেন্ত অমা ওই, হেলদী এৎমোস্ফিয়র ওই। ঙরাং পার্তী অপুনবগী মীফম পাংথোকখিবদা ঐনা হায়জখি মদুদি থা অসিগী খন্ন-নৈনবগী মীফম অসিদা, কমিতীশিংগী মনুংদা মসিবু অদুক্কী মতিক শিজিন্নবীয়ু, অমসুং বজেৎকী খ্বাইদগী কান্নবা অসি লৈবাক অসিগী মীচম-মীয়াম ফাওবা করম্না য়ৌহনগনি? দলিৎ, অৱাবা তারবা, তুহৎপীরবা, অৱাৎপতনা থল্লবশিংনা করম্না ফংগনি? খুঙ্গং লাইরবশিংনা করম্না ফংগনি? লৌমী-শিন্মীশিংনা করম্না ফংগনি? মসিদা ঐখোয় পাক-চাওনা খন্নসি, কান্নগদবা ৱাফম ফোংদোকপীরকউ অমসুং রোদ মেপ শেমদুনা ঐখোয় মাংদা চংশিন্সি। হন্না হন্না থাগৎচরি।
প্রধান মন্ত্রীনা গুজরাতকী গান্ধীনগরদা ২০২০গী জনুৱারী ২৮দা ৩শুবা গ্লোবেল পোতেতো কনক্লেবতা ৱা ঙাংগনি

প্রধান মন্ত্রী শ্রী নরেন্দ্র মোদীনা গুজরাতকী গান্ধীনগরদগী হয়েং ২০২০গী জনুৱারী ২৮দা রিমোত ভিদিও কনফরেন্সকী থোংদা ৩শুবা গ্লোবেল পোতেতো কনক্লেবতা ৱা ঙাংগনি। প্রধান মন্ত্রীনা পোতেতো রিসর্স, ত্রেদ অমসুং ইন্দস্ত্রী, অমসুং ভেল্যু চেন মেনেজমেন্তকী লমদা এচিবমেন্তশিং অমসুং খুদোংচাবশিং নৌহৌনা য়েংশিল্লবা য়ারি অমদি চহী তরাগী খুজিংগীদমক রোদমোপ অমা লেপথোক্কনি। হন্দক্কী কনক্লেব অসি পরিং অসিদা অহুমশুবনি। চহী তরা খুদিংগী আলুগী লমদা এচিবমেন্তশিং খংজিনবা অমসুং লাক্কদৌরিবা চহী তরাগী খুজিংগীদমক রোদমেপ অমা লেপথোকপা অসি দরকার ওইরি। হৌখিবা চহী তরাগী খুজিং অনি, ১৯৯৯ অমসুং ২০০৮কী মতমদা গ্লোবেল পোতেতো কনফরেন্স অনি পাংথোকখ্রে। কনক্লেব অসিনা কমন প্লেৎফোর্ম অমদা স্তেকহোল্দর পুম্নমকপু পুরক্নবা খুদোংচাবা অমা পীরি মদুনা আলুগী সেক্তরগা মরী লৈনবা মীওই খুদিংমক পুন্সিন্দুনা হিরমশিং খন্ন-নৈনবা অমসুং তুংগী থৌরাং য়াৎপা ঙমহল্লি। মসি আলুগী রিসর্সতা নোলেজ অমসুং ইনোবেসনগী মাংজিল থারিবা লৈবাকশিংগী তোঙান তোঙানবা স্তেকহোল্দর পুম্নমকপু এক্সপোজ তৌনবা তোপ তোপ্পা থৌরম অমনি। গুজরাত অসি লৈবাক অসিদা আলু য়াম্না পুথোক্লিবশিংগী মরক্তা অমনি। হৌখিবা চহী তরামাথোই খক্তদা, ভারত্তা আলু পুথোকপগী চাং চাদা ১৯ হেঙ্গৎলে, মসি গুজরাত্তা চাদা ১৭০ হেঙ্গৎলে (২০০৬-০৭তা হেক্তর লিশিং ৪৯.৭তগী ২০১৭-১৮দা হেক্তর লিশিং ১৩৩)। হৌখিবা চহী তরাগী খুজিংদা ভারত্তা হেক্তর অমদা তন ৩০ হেন্না পুথোকপগা লোয়ননা গুজরাতনা অহানবা মশিংদা লৈরি। রাজ্য অসিনা কল্তিবেসনগীদমক স্প্রিনক্লর অমসুং দ্রিপ ইরিগেসনগুম্বা এগ্রীকলচরগী মোদর্ন মেথদশিং শিজিন্নরি। মসিগী মথক্তা আলুগী এক্সপোর্তর অয়াম্বা অয়াম্বসু গুজরাত্তা বেজ তৌরি। মসিনা রাজ্য অসি লৈবাক অসিদা মরুওইবা আলুগী হব অমা ওইনা মচিল তুমখৎলক্লি। মসি য়েংলদুনা ৩শুবা গ্লোবেল কনক্লেব অসি গুজরাত্তা পাংথোক্লি। কনক্লেব অসি ইন্দিয়ান পোতেতো এসোসিয়েসন (আই.পি.এ.)না ইন্দিয়ান কাউন্সিল ওফ এগ্রিকলচরেল রিসর্স, নই দিল্লী অমসুং আই.সি.এ.আর.-সেন্ত্রেল পোতেতো রিসর্স ইন্সতিত্যুত, শিমলা অমদি ইন্তরনেস্নেল পোতেতো সেন্তর (সি.আই.পি.). লিমা, পেরুগা লোয়ননা খুৎশম্নদুনা পাংথোকপনি। অচৌবা থৌরম অসিদা মরুওইবা কম্পোনেন্ত অহুম লৈরি, (i) দি পোতেতো কনফরেন্স, (ii) দি এগ্রি এক্সপো অমসুং (iii) পোতেতো ফিল্দ দে। পোতেতো কনফরেন্স অসি ২০২০গী জনুৱারী ২৮দগী ৩০ ফাওবা নুমীৎ হুম্নি পাংথোক্কনি। মসিদা থিম ১০ লৈগনি মদুগী মনুংদা থিম ৮দি বেসিক অমসুং এপ্লাইদ রিসর্সতা য়ুমফম ওইগনি। লেমহৌরিবা থিম অনি অদুনা পোতেতো ত্রেদ, ভেল্যু চেন মেনেজমেন্ত অমসুং পোলিসী ইশুশিংদা অখন্নবা মীৎয়েং থমগনি। ২০২০গী জনুৱারী ২৮দগী ৩০ ফাওবা এগ্রি এক্সপো পাংথোক্কনি। মসিদা আলুদা য়ুমফম ওইবা ইন্দস্ত্রীজ অমসুং ত্রেদ, প্রোসেসিং, সীদ পোতেতো প্রদক্সন, বাইওতেক্নোলোজী, তেক্নোলোজী ত্রান্সফরদা পব্লিক-প্রাইবেত পার্তনরশিপ অমসুং লৌমীশিংগা মরী লৈনবা পোত্থোকশিং অসিনচিংবশিং উৎকনি। ২০২০গী জনুৱারী ৩১দা পোতেতো ফিল্দ দে পাংথোক্কনি। মসিদা পোতেতো মেকানাইজেসন, পোতেতো ভেরাইতিজ অমসুং খ্বাইদগী নৌবা তেক্নোলোজীশিংগী দেমোন্সত্রেসন য়াওরি। মরুওইনা খন্নগদৌরিবা হিরমশিং অদুদি প্লান্তি মেতরিয়েলগী অৱাৎপা, সপ্লাই চেনশিং, হার্বেস্ত মতুংগী অমাংবশিং, প্রোসেসিং হেঙ্গৎহন্নবগীদমক দরকার ওইবশিং, এক্সপোর্ত অমসুং দাইবর্সিফাইদ য়ুতিলাইজেসন অমসুং দরকার ওইবা পোলিসী সপোর্তনি।
ভারত রত্ন এম. এস. সুববালক্ষ্মীগী মশুনুপী এস ঐশ্বর্য়া অমসুং এস সৌন্দর্য়না প্রধানমন্ত্রীগা উনখ্রে

ভারত রত্ন এম এস সুববালক্ষ্মীগী মশুনুপী এস ঐশ্বর্য়া অমসুং এস সৌন্দর্য়না ঙসি মখোয়গী মমা-মপা ভি শ্রীনিৱাসন অমসুং গীতা শ্রীনিৱাসনগা লোইননা প্রধানমন্ত্রী শ্রী নরেন্দ্র মেদীগা উনখ্রে। সুশ্রী ঐশ্বর্য়া অমসুং সুশ্রী সৌন্দর্য়না ‘মৈত্রীম ভজতা’ তেন্তক্না উৎখি। মসি নুংঙাইব ফোংদোকপগী ঈশৈ অমনি। মসি এম এস সুববালক্ষ্মীনা ওক্তোবর ১৯৬৬তা য়ুনাইতেদ নেসন্দা মশাম্না লান্থোকখি। য়াইফবগী ঈশৈ অসি কাঞ্চীগী আচার্য শ্রী চন্দ্রশেখরেন্দ্র সরস্বতীনা সংস্কৃত্তা শেমখিবনি। মসি সুনিবর্শেল ফ্রেন্দশিপ অমসুং মালেমগী ইং তপনবগী ঈশৈনি মসিবু এম এস সুববালক্ষ্মীনা য়ুনাইতেদ নেসন্দা লান্থোক্লবা মতুংদা থৌরম কয়াদা শকখি। মসিগী অরোইবা ৱাহৈ – “শ্রেয় ও ভুয়াৎ সকল জনানাম” হায়বদি পুম্নমক্না নুংঙাইবা অমসুং থৌজাল ফংলসনু হায়বনি।
প্রধান মন্ত্রীনা পন্দীৎ ভিমসেন জোশিবু মহাক্কী ১০০শুবা মপোক কুমওনদা নিংশিংখ্রে

প্রধান মন্ত্রী শ্রী নরেন্দ্র মোদীনা পন্দীৎ ভিমসেন জোশিবু মহাক্কী ১০০শুবা মপোক কুমওনদা নিংশিংখ্রে। ত্বীৎ অমদা প্রধান মন্ত্রীনা হায়খি; “ভর্সেতাইল পন্দীৎ ভিমসেন জোশিবু মহাক্কী ১০০শুবা মপোক কুমওনদা নিংশিংজরি। মহাক্কী থবকশিংগী থোংদা, ভারতকী ম্যুজিক অমসুং কলচরবু মীয়াম্না পাম্নহনবগী মায়কৈদা মহাক্না শিংথানিঙাই ওইরবা থৌদাং লৌবীখি। মহাক্না মহাক্কী রেন্দিসনশিংগী থোংদা ঐখোয়গী জাতিবুসু হেন্না নকশিনহনখি।”
পি.এম.না মে ১২দা ভরুচতা পাঙথোক্কদবা “উৎকর্শ সমারোহ’দা ৱা ঙাংগদৌরি

প্রধান মন্ত্রী শ্রী নরেন্দ্র মোদীনা ভিদিও কনফরেন্সকী থোংদা মে ১২, ২০২২গী অয়ুক পুং ১০:৩০ তাবা মতমদা গুজরাতকী ভরুচতা পাঙথোক্কদবা ‘উৎকর্শ সমারোহ’দা ৱা ঙাংগদৌরি। থৌরম অসি জিলা অসিদা রাজ্য সরকারগী মরু ওইবা স্কিম মরিগী ১০০% সেচুরেসন তৌবগী পালন তৌবা ওইনা পাঙথোক্কনি, মসিনা তেংবাং মথৌ তাবা মীওইশিংদা মতম চানা শেলগী মতেং ফংহনবা ঙমগনি। ভরুচকী দিস্ত্রিক্ত এদমিনিস্ত্রেসন্না লুখ্রাবূশিং, অহল ওইরবশিং অমসুং কনা লৈজদ্রবা প্রজাশিংদা তেংবাং পীনবা স্কিমশিংনা মপুং ফানা কোনশিনবা ঙম্নবা পান্দমগা লোয়ননা চহি অসিগী জনুৱারী ১দগী মার্চ ৩১ ফাওবা ‘উৎকর্শ ইনিসিএতিব’ দ্রাইব চত্থখি। স্কিম মরি হায়বদি গঙ্গা স্বারুপা আর্থিক সহায় য়োজনা, ইন্দিরা গান্ধী বৃদ্ধ সহায় য়োজনা, নিরাধর বৃদ্ধ আর্থিক সহায় য়োজনা অমসুং রাস্ত্রিয় কুতুম্ব সহায় য়োজনা অসিগী পুন্না বেনিফিসরী ১২,৮৫৪ মশক খঙদোকখি। দ্রাইব মনুংদা তালুকা-তালুকাগী ওইনা স্কিম অসিগী কান্নবশিং ফংদ্রিবশিংগী মরমদা ই-পাউ খোমজিন্নবা ৱাতসএপ হেল্পলাইন নম্বরশিং লাউথোকখি। খুঙ্গংশিংদা জিলাগী ম্যুনিসিপাল এরিয়াশিংগী ৱার্দশিংদা উৎকর্শ কেম্পশিং পাঙথোকখি, মসিদা মথৌ তাবা চে-চাংশোং পীখিবা এপ্লিকেন্তশিংদা খুদক্তা অয়াবা পীখি। দ্রাইব অসি খোঙজেল য়াংশিনহন্নবা উৎকর্শ এসিস্তেন্তশিংদা ইন্সেন্তিবশিংসু পীখি।
প্রধান মন্ত্রী কানপুরদা চৎখ্রে; চাউখৎ-থৌরাংগী প্রোজেক্ত কয়া অমা হৌদোকখ্রে

প্রধান মন্ত্রী শ্রী নরেন্দ্র মোদী ঙসি উত্তর প্রদেশকী কানপুরদা চৎখ্রে। প্রধান মন্ত্রীনা লখনৌ মেত্রো রেল প্রোজেক্ত শঙ্গাখ্রে অমদি আগ্রা মেত্রো রেল প্রোজেক্তকী উরেপ উয়ুং তমখ্রে। মহাক্না পানকী থর্মেল পাৱর প্লান্তকী উরেপ উয়ুং তমখি অমদি কানপুরগী নিরালানগরদা চাউখৎ-থৌরাংগী প্রোজেক্ত কয়া হৌদোকপগী খুদম ওইনবা প্লেক মায়খুম হাংদোকখি। মীয়াম তিনখিবা মীফম অমদা ৱা ঙাংলদুনা প্রধান মন্ত্রীনা হায়খি মদুদি কানপুর অসি লৈবাক অসিগীদমক চাউনা থৌদাং লৌখিবা অদুগুম্লবা থৌনা ফরবা লুচিংবা কয়াগী পোক্নফম লমদম্নি। কেন্দ্র অমসুং রাজ্য সরকারনা কানপুরদা ইলেক্ত্রিসিতী ফংবা হেঙ্গৎহন্নবা কন্না থবক তৌরি হায়না প্রধান মন্ত্রীনা হায়খি। মসিগা মরী লৈননা মহাক্না পানকী থর্মেল পাৱর প্লান্ত অমদি মসিনা মতৌ করম্না কানপুর অমসুং উত্তর প্রদেশতা পাৱর দিফিজিৎকী ফিভম ত্রান্সফোর্ম তৌগনি হায়বগী মতাংদা মহাক্না পনখি। সৌভাগ্য স্কিমগী মখাদা উত্তর প্রদেশতা লেম্না ইলেক্ত্রিসিতী কনেক্সন লাখ ৭৬ হেন্না ফংহনখ্রে হায়না মহাক্না মখা তাখি। গঙ্গা তুরেল শেংদোক্নবা কেন্দ্র সরকারনা লৌখৎলিবা অনৌবা খোংথাংশিং অদুগী মতাংদা প্রধান মন্ত্রীনা পনখি। গঙ্গা তুরেল শেংদোকপা অসি ওইথোক্লরোইদবা অমনি হায়না মমাংদা খন্নরম্মি অদুবু হৌজিক্তি মহাক্কী সরকারনা ওইথোক্তবা অদু ওইথোকহল্লে হায়না মহাক্না হায়খি। সিৱেজগী ঈশিং ত্রীৎমেন্ত তৌনবগীদমক এক্সন কয়া অমা লৌখৎলে অমদি দ্রেনশিংবু তুরেলদা য়ৌখিগদবদগী থিংলে হায়না প্রধান মন্ত্রীনা ফোংদোকখি। উত্তর প্রদেশতা শেমগৎলক্লিবা দিফেন্স কোরিদোরনা কানপুরগী মীয়ামদা চাউনা কান্নহল্লগনি হায়না প্রধান মন্ত্রীনা ফোংদোকখি। রাজ্য অসিদা মেত্রো প্রোজেক্ত কয়া হৌদোকপা য়াওনা রোদৱেজ, এয়রৱেজ অমসুং রেলৱেজদা অচৌবা ইনফ্রাস্ত্রকচরশিং শেমগৎলে হায়না মহাক্না ফোংদোকখি। প্রোজেক্তশিং অসিনা উত্তর প্রদেশপু ত্রান্সফোর্ম তৌরগনি হায়না প্রধান মন্ত্রীনা হায়খি। ২০২২ ফাওবদা লৈবাক অসিদা লৈরিবা ইমুং খুদিংমক্না য়ুম অমমম লৈরগনি হায়না প্রধান মন্ত্রীনা ফোংদোকখি। প্রধান মন্ত্রী অৱাস য়োজনাগী মখাদা হৌজিক ফাওবদা লৈবাক অসিদা চাউরাক্না য়ুম কোতি ১.৫ শাখ্রে হায়না মহাক্না মখা তাখি। প্রধান মন্ত্রীনা পুলৱামা এতেক অমসুং বদগাম ক্রাশতা থৱায় থাখ্রবা কানপুরদগী থৌনা ফরবা লান্মীশিংগী মফমদা ইকাই খুম্নবা উৎখি। কেন্দ্র সরকারনা তেরোরিজমগী মায়োক্তা অকনবা এক্সন লৌখৎলি হায়না মহাক্না ফোংদোকখি। লৈবাক অসিদা য়ুনিতীগী এতমোস্ফিয়ার অমা ঙাক্তুনা থম্বা মরুওই হায়না প্রধান মন্ত্রীনা হায়খি। হন্দক্তা কাশ্মীরগী মীওইশিংদা এতেক্ত তৌরকখিবা মখোয়শিং অদুগী মায়োক্তা উত্তর প্রদেশ সরকারনা লৌখৎখিবা ক্বিক এক্সন অদু মহাক্না থাগৎপা ফোংদোকখি। অসিগুম্লবা থৌওং চত্থরিবা মীওই অমা হেক্তগী মায়োক্তা অকনবা খোংথাং লৌখৎনবা মহাক্না রাজ্য সরকারশিংদা তকশিনখি।
প্রধান মন্ত্রীনা তোকিও ওলেম্পিক্সকীদমক ইন্দিয়ন কন্তিঞ্জেন্তদা য়াইফ পাউজেল পীখ্রে

প্রধান মন্ত্রী শ্রী নরেন্দ্র মোদীনা তোকিও ওলেম্পিক্স ২০২০কীদমক ইন্দিয়ন কন্তিঞ্জেন্তদা মহাক্না য়াইফ পাউজেল পীখ্রে। ত্বীত অমদা, প্রধান মন্ত্রীনা হায়খি; “লাক্লো, ঐখোয় পুম্নমক্না #Cheer4India! পীরসি @Tokyo2020গী হৌদোকপা থৌরমদা মিয়েং অমা থম্লসি। ঐখোয়গী দাইনামিক ওইরবা কন্তিঞ্জেন্তদা খ্বায়দগী ফবা পাউজেল পীজরি। #Tokyo2020”